NOVUM ORGANUM. 265 



plane abjecti, statuimus. Non enim res pari peri- 

 culo non tentatur, et non succedit ; cum in illo, in- 

 gentis boni, in hoc, exiguae humanae operae jactura 

 vertatur. Verum ex dictis, atque etiam ex non dictis, 

 visum est nobis spei abunde subesse, non tantum 

 homini strenuo ad experiendum, sed etiam prudenti 

 et sobrio ad credendum. 



cxv. 



Atque de desperatione tollenda, quae inter caussas 

 potentissimas ad progressum scientiarum remoran- 

 dum et inhibendum fuit, jam dictum est : atque 

 simul sermo de signis et caussis errorum, et inertiae 

 et ignorantiae quae invaluit, absolutus est; praesertim 

 cum subtiliores caussae, et qua? in judicium popu- 

 lare, aut observationem non incurrunt, ad ea, quae 

 de Idolis animi bumani dicta sunt, referri debeant. 



Atque bic simul pars destruens Instaurationis 

 nostrae claudi debet, quae perficitur tribus Redargu- 

 tionibus ; Redargutione nimirum Humanaa Rationis 

 Nativae, et sibi permissae ; Redargutione Detnonstra- 

 tionum ; et Redargutione Theoriarum, sive philoso- 

 pbiarum et doctrinarum quae receptae sunt Re- 

 dargutio vero earum talis fuit, qualis esse potuit; 

 videlicet per signa, et evidentiam caussarum ; cum 

 confutatio alia nulla a nobis (qui et de principiis, et 

 de demonstrationibus, ab aliis dissentimus) adhiberi 

 potuerit. 



Quocirca tempus est, ut ad ipsam artem et nor- 

 mam Interpretandi Naturam veniamus ; et tamen 

 nonnihil restat, quod praevertendum est. Cum enim 

 in hoc primo aphorismorum libro illud nobis propo- 



